تورکیه‌دن اوغورلانان اثرلرله اینگیلیستان‌دا ترویا سرگی‌سی
بریتیش موره‌سینده بئش مین ایللیک کئچمیشه صاحب ترویا آندیق شهریندن اوغورلانان اثرلرین ده ایچینده یئر ائتدیگی اؤزل بیر سرگی صاباح زیارتچی‌لرله گؤروشه‌جک.
اینگیلیستان‌ین باشکندی لندن‌دکی موزه، ان بؤیوک ترویا سرگی‌لرینه بیرینه ائو صاحب‌لیگی ائتمه‌یه حاضیرلاشیر.
صاباح‌دان اعتباراً اؤزل بیر سالوندا گزیله‌بیله‌جک اولان تروی: میت و گرچک آدلی سرگیده تخمینن 300 اثر یئر آلیر.
1868دن اعتباراً آلمان تاجیر و آماتؤر آرکئولوق هینریک اشلیمن‌ین اوچ بؤلوم حالیندا یورد خاریجینه قاچیردیغی اثرلرین اولدوق‌لاری اؤلکه‌لردن توپلایاراق بیر آرایا گتیریلدیگی سرگیده، ترویا گرچک و افسانوی ایستیقامتلریله ایضاح ائدیلیر.
آلمانیاداکی برلین موزه‌سی، اینگیلیستان‌داکی آشمولین موزه‌سی و دانمارک میللی موزه‌سیندن گتیریلن اثرلر آراسیندا، چؤملکلر، گوموش قاب‌لار، بورونج سیلاح‌لار، هیکل‌لر و قبیرلر وار.
آنجاق سرگیده بئش مین ایللیک آنتیک شهردن قاچیریلان و بو آندا روسیانین باشکندی موسکواداکی پوشکین موزه‌سینده سرگیلنن قیزیل ترویا حزینه‌لرینین اورژینال یئرینه یالنیز ایکی تاکینین 19. عصرده ائدیلن تقلیده  یئر وئریلیر.
هومروس‌ون مشهور ایلیاد و اودیسیا دستان‌لارینا موضوع اولان و چاناققالا سرحدلری ایچینده اولان شهره و یاشانان ساواشا باغلی روما ایمپراتورلوغو و سونراسین‌داکی دؤورلرده ائدیلن اثرلر ده سرگی چرچیوه‌سینده گؤروله‌بیلیر. صاباح قاپی‌لارینی زیارتچی‌لره آچا‌جاق اولان سرگی، 8 مارس 2020یه قدر گزیله‌بیله‌جک.
